**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** **„DĖL UŽDAROSIOS AKCINĖS BENDROVĖS „KLAIPĖDOS VANDUO“ 2016–2018 METŲ VEIKLOS PLANO PATVIRTINIMO“**

**1. Sprendimo projekto esmė, tikslai ir uždaviniai.**

 Šiuo sprendimo projektu yra siekiama patvirtinti AB „Klaipėdos vanduo“ 2016-2018 m. veiklos planą.

**2. Projekto rengimo priežastys ir kuo remiantis parengtas sprendimo projektas.**

 Vadovaujantis Geriamojo vandens tiekėjų ir nuotekų tvarkytojų veiklos planų rengimo taisyklių, patvirtintų Lietuvos Respublikos aplinkos ministro 2015 m. sausio 8 d. įsakymu Nr. D1-11, 2016 m. sausio 6 d. AB „Klaipėdos vanduo“ Savivaldybės administracijai pateikė derinti parengtą bendrovės 2016-2018 m. veiklos planą. AB „Klaipėdos vanduo“, atsižvelgusi į Klaipėdos miesto savivaldybės specialistų pasiūlymus dėl plano turinio, bei Klaipėdos raj. savivaldybės pageidavimą dėl lėšų panaudojimo, kurios būtų skiriamos ne kaip dotacija, o būtų išleidžiama atitinkamos vertės akcijų emisiją, kurią įsigyti būtų suteikta teisė Klaipėdos raj. savivaldybei 2016-02-17 pateikė pakoreguotą planą, kuris vadovaujantis Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 5 punktu, teikiamas Klaipėdos miesto savivaldybės tarybai tvirtinti.

 **3. Kokių rezultatų laukiama.**

Savivaldybės tarybai patvirtinus AB „Klaipėdos vanduo“ 2016-2018 m. veiklos planą, bendrovei bus sudarytos sąlygos plane numatytomis priemonėmis ir lėšų šaltiniais įgyvendinti Geriamojo vandens tiekimo ir nuotekų tvarkymo įstatymo 12 str. 2 dalyje įtvirtintas siekį, kad ne mažiau kaip 95 procentai savivaldybės viešojo geriamojo vandens tiekimo teritorijos gyventojų gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas, bei būtų užtikrinamas aplinkos taršos mažinimas nuotekomis.

 **4. Sprendimo projekto rengimo metu gauti specialistų vertinimai.**

Negauta.

 **5. Išlaidų sąmatos, skaičiavimai, reikalingi pagrindimai ir paaiškinimai.**

 Šio sprendimo įgyvendinimui papildomos lėšos nereikalingos.

 **6. Galimo teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinta Geriamojo vandens tiekimo ir nuotekų tvarkymo įstatymo 10 straipsnio nuostata, savivaldybės taryboms tvirtinti viešųjų geriamojo vandens tiekėjų ir nuotekų tvarkytojų veiklos planus.

 PRIDEDAMA:

1. AB „Klaipėdos vanduo“ raštai dėl veiklos plano derinimo, 3 lapai;
2. Teisės aktų išrašai, 3 lapai.

|  |  |
| --- | --- |
|  Butų ir energetikos poskyrio vedėjas. |  Algis Gaižutis |